open-index/open-wikipedia-markdown huggingface dataset:
Δημήτρης Φύσσας

Ο **Δημήτρης Φύσσας** (Αθήνα, 1956 - 23 Φεβρουαρίου 2024) ήταν Έλληνας συγγραφέας, δημοσιογράφος, αθηναιογράφος, νεοελληνιστής φιλόλογος και κειμενογράφος.

## Βιογραφία
Γεννήθηκε στην Αθήνα το 1956. Σπούδασε Νεοελληνική Φιλολογία και Πολιτικές Επιστήμες. Εργάστηκε ως συγγραφέας και δημοσιογράφος. Συνέγραψε εκατοντάδες κείμενα και ραδιοφωνικές εκπομπές για θέματα βιβλίου, λογοτεχνικά, αθηναιολογικά και πολιτικά, όπως και δεκάδες βιβλία. Υπήρξε επί χρόνια συνεργάτης του Αθήνα 9.84, της *[[Athens Voice]]* και της *Athens Review of Books*, μέλος της ΑΛΕΦ, της Ένωσης Αθέων, της Εταιρείας Συγγραφέων και του Συλλόγου «Αναγέννηση» περιοχής Κυπριάδου.

Απεβίωσε σε ηλικία 68 ετών, στις 23 Φεβρουαρίου 2024, από ανακοπή καρδιάς.

## Εργογραφία
Έργα του είναι τα εξής:

* *Η γενιά του Πολυτεχνείου. Ένα βιογραφικό λεξικό*. Δελφίνι, Αθήνα 1993 (εξαντλημένο)
* *Αυστηρώς ακατάλληλον. Προγράμματα αθηναϊκών κινηματογράφων σεξ. Συμβολή στην Κοινωνιολαογραφία*. Δελφίνι, Αθήνα 1994 (εξαντλημένο). 
* *Αγύριστο κεφάλι*. Διηγήματα, Εστία, Αθήνα 2004.
* *Πλατεία Λένιν, πρώην Συντάγματος*. Μυθιστόρημα, Εστία, Αθήνα 2005.
* *Στρατιώτης του Χριστού. Ημερολόγιο δυσμετάφραστο*. Μυθιστόρημα, Γνώσεις, Αθήνα 2008 (εξαντλημένο).
* *Οι αστικοί χώροι είναι ποίηση από μόνοι τους*. Ποιήματα 1972-2008.  Γιαου. Κε., Αθήνα 2008 (εξαντλημένο). http://blog.sofiakolotourou.gr/archives/3248 
* *Ο αναγνώστης του Σαββατοκύριακου*. Μυθιστόρημα, Εστία, Αθήνα 2012.
* *Τα σινεμά της Αθήνας 1896 - 2013. Ιστορίες του αστικού τοπίου*. Έρευνα, 2013. https://web.archive.org/web/20140831030928/http://www.athina984.gr/files/cine_fyssas2.pdf   athensvoice, athensreviewofbooks, estia, trypa, staxtes. 
* *Της καύλας + Ου φωνητά*. Βωμολοχικά ποιήματα και βωμολοχικές παρωδίες, 2013. http://periodikotrypa.wordpress.com/
* *Ο κηπουρός κι ο καιροσκόπος*. Μυθιστόρημα, Εστία, Αθήνα 2014.
* *Η Νιλουφέρ στα χρόνια της κρίσης*. Μυθιστόρημα, Εστία, Αθήνα 2015.
* *Αυτά και οι μετακομίσεις*, *Εντυπώσεις ενός πνιγμένου*, *Μια εφικτή ευτυχία*: τρία βιβλία διηγημάτων in progress, που δημοσιεύονται σε ποικίλα περιοδικά, εφημερίδες, σάιτ και μπλογκ από το 2008.
* «Ο Μέσκουλας αποσύρεται για να πεθάνει», Βιβλιοπωλείο της Εστίας, 2023

## Εξωτερικοί σύνδεσμοι
*Φύσσας, Δημήτρης, βιογραφικό στον ιστότοπο του Ε.ΚΕ.ΒΙ.

## Παραπομπές


Κατηγορία:Έλληνες συγγραφείς του 21ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Αργκό

**Αργκό** είναι η συνθηματική γλώσσα που χρησιμοποιούσαν παλαιότερα οι άνθρωποι του υποκόσμου της Γαλλίας για να μπορούν να συνεννοούνται μεταξύ τους, χωρίς να γίνονται αντιληπτοί από άλλους. Σύμφωνα με το Λεξικό της Νέας Ελληνικής γλώσσας του Γ. Μπαμπινιώτη ο όρος αργκό προέρχεται από το γαλλικό «argot»<παλαιότ. «argoter» (ελλ. επαιτώ, ζητιανεύω). Η σημασία «ιδίωμα των περιθωριακών και αγυρτών» ερμηνεύεται από τη παρασύνδεση της λέξης με το παλαιότερο γαλλικό «hargoter» (λογομαχώ). Ο όρος επεκτάθηκε και σήμερα σημαίνει κάθε γλώσσα «κλειστή», συμβατική, που χρησιμοποιείται από διάφορες κοινωνικές ομάδες ανθρώπων. Ύστερα μάλιστα από τον Α΄ Παγκόσμιο Πόλεμο καθιερώθηκε και ως διεθνής όρος.
Η αργκό αποτελείται από λέξεις και φράσεις της κοινής ομιλούμενης γλώσσας που έχουν όμως εντελώς διαφορετική σημασία, ή από λέξεις που διατηρούν την ίδια έννοια, είναι όμως παραφθαρμένες ή αυτοσχέδιες.

## Βιβλιογραφία
*«Νέα εγκυκλοπαίδεια παιδεία», Εκδόσεις Μαλλιάρης Παιδεία, 2005.

## Δείτε επίσης
*Στρατιωτική αργκό

Κατηγορία:Διαλεκτολογία
*
Πρωτάθλημα ποδοσφαίρου Βουλγαρίας

Το **Πρωτάθλημα ποδοσφαίρου Βουλγαρίας** (βουλγαρικά: Първа професионална футболна лига) ξεκίνησε το 1925 και είναι η δημοφιλέστερη ποδοσφαιρική διοργάνωση της χώρας. Στο παρελθόν, για ένα διάστημα, τελούσε υπό την οργάνωση και διοίκηση της Ένωσης Επαγγελματικού Ποδοσφαίρου (ПФЛ) και αργότερα της ανώτατης ποδοσφαιρικής αρχής της χώρας, της Βουλγαρικής Ποδοσφαιρικής Ένωσης (БФС) και ονομαζόταν *Α γκρούπα* (А професионална футболна група). Από το 2016, η Βουλγαρική Ποδοσφαιρική Ένωση προχώρησε σε αναμόρφωση του πρωταθλήματος, δημιουργώντας την *Πάρβα λίγκα* (Първа професионална футболна лига).

## Πληροφορίες
Τo Πρωτάθλημα ποδοσφαίρου Βουλγαρίας ξεκίνησε τo 1925 και ως το 1937 διεξάγονταν όπως ένα τουρνουά όπου οι δύο ομάδες που έφταναν στον τελικό και έπαιζαν για το πρωτάθλημα. Για τρεις περιόδους το πρωτάθλημα ακολούθησε το σύστημα βαθμολόγησης ανά αγώνα και από το 1941 εως το 1948 όσα πρωταθλήματα διεξήχθησαν έγιναν ξανά με σύστημα τουρνουά. Από τη σεζόν 1948-49 επανήλθε το σύστημα βαθμολόγησης ανά αγώνα που ισχύει ως σήμερα.

## Πρωταθλητές



## Σύνολο τίτλων ανα σύλλογο
Η ΤΣΣΚΑ Σόφιας έχει κατακτήσει 31 τίτλους ως Σεπτέμβριο, CDNV Σόφιας, CDNA Σόφιας και Σρέντετς, η Λέφσκι Σόφιας έχει κατακτήσει 26 τίτλους ως Λέφσκι-Σπαρτάκ και Βίτοσα και η Λοκομοτίβ Σόφιας έχει κατακτήσει ένα τίτλο ως ZhSK Σόφιας. Τέλος η Βλαντισλαβ Βάρνας και η Τίτσα Βάρνας έχουν συνενωθεί το 1945 οι 4 τίτλοι των 2 ομάδων που αναγράφονται ανήκουν τώρα στην Τσέρνο Μόρε Βάρνας.

thumb|right|130px|Το τρόπαιο του πρωταθλήματος Βουλγαρίας

## Παραπομπές


## Εξωτερικοί σύνδεσμοι

* 

Κατηγορία:Ποδοσφαιρικές διοργανώσεις Βουλγαρίας
Βουλγαρια
Call of Duty 4: Modern Warfare

Το ***Call of Duty 4: Modern Warfare*** βιντεοπαιχνίδι βολών πρώτου προσώπου, το τέταρτο μέρος της σειράς βιντεοπαιχνιδιών *[[Call of Duty]]*. Κυκλοφόρησε στις 7 Νοεμβρίου του 2007 για PC, Xbox 360, Playstation 3 και Nintendo DS από την εταιρία Activision από την ομάδα Infinity Ward, με επικεφαλής τον Jason West. Το Μάιο του 2009 είχε πουλήσει 13 εκατομμύρια κομμάτια.

## Παραπομπές


Κατηγορία:Call of Duty
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια του Nintendo DS
Κατηγορία:Βιντεοπαιχνίδια τοποθετημένα στο 1996
Κατηγορία:Νικητές Interactive Achievement Award
Κατηγορία:Νικητές AIAS Game of the Year
Κατηγορία:Νικητές BAFTA (βιντεοπαιχνίδια)
Κατηγορία:Μαζική δολοφονία στη μυθοπλασία
Κατηγορία:Βιντεοπαιχνίδια τοποθετημένα στο Ηνωμένο Βασίλειο
Κατηγορία:Συνέχειες βιντεοπαιχνιδιών
Eazy-E

Ο **Έρικ Λιν Ράιτ** (*Eric Lynn Wright*, 7 Σεπτεμβρίου 1964 - 26 Μαρτίου 1995) ήταν Αμερικανός ράπερ και ερμηνευτής.

Ο Ράιτ γεννήθηκε από τον Ρίτσαρντ και την Κάθι Ράιτ το 1964, στο Κόμπτον της Καλιφόρνια. Ο πατέρας του δούλευε σε ταχυδρομείο, ενώ η μητέρα του σε σχολείο. Παράτησε για λίγο καιρό το σχολείο στο Λύκειο και πουλούσε ναρκωτικά. Ασχολήθηκε με την ραπ, χρησιμοποίησε το όνομα *Eazy-E* και έτσι άρχισε την καριέρα του. Έγινε μέλος της Κέλι Πάρκ Κόμπτον Καπ και αργότερα πήρε το απολυτήριο Λυκείου. Το 1995 παντρεύτηκε την Tomica Woods.

## Καριέρα (1987-1991)
Το 1987 μαζί με τον Τζέρι Χέλερ, άνοιξαν μία δισκογραφική εταιρία με το όνομα *Ruthless Records*. Με την Ruthless Records συνεργάστηκαν γνωστά πρόσωπα, όπως ο Ice Cube, ο Dr. Dre με τα οποία έκαναν μια ομάδα ράπερ, την N.W.A. Αργότερα, προστέθηκαν και οι DJ Yella, MC Ren & Arabian Prince. Ο πρώτος τους δίσκος ήταν το 1987 με τίτλο *N.W.A. and the Posse,* ενώ το 1988 έβγαλαν τον επόμενο δίσκο τους, με το όνομα *Straight Outta Compton* αναφέροντας τον τόπο τους. Ο Έρικ αποφάσισε να κάνει βγάλει ένα CD με δικά του τραγούδια, κάτι που το πραγματοποίησε. Το *Eazy-Duz-It* πουλήθηκε σε 50.000.000 κόσμο, με αποτέλεσμα να βγάλει άλλα δύο CD. Το *We Want Eazy* και το *Eazy-Er Said Than Dunn*. Ο τελευταίος δίσκος των N.W.A. ήταν το 1991 με τον τίτλο *Niggaz4 Life* αποχαιρετώντας το ευρύ τους κοινό. Επίσης, έκανε προσπάθεια να επανορθώσει για την κόντρα που είχε με τον Ice Cube και τον Dre, τους ανθρώπους με τους οποίους έγραψε την ιστορία του hip-hop στα τέλη του 80. Είχε 7 παιδιά από 6 διαφορετικές μητέρες, ενώ διατηρεί ακόμα πολλούς οπαδούς και δεκάδες fun club. Στο βιντεοπαιχνίδι Grand Theft Auto: San Andreas πολύς κόσμος συνδέει την εμφάνιση του Eazy-E με τον χαρακτήρα του παιχνιδιού, Ryder.

## O θάνατος του
Στις 24 Φεβρουαρίου 1995, ο Eazy-E εισήχθη στο Ιατρικό Κέντρο Cedars-Sinai στο Los Angeles με έντονο βήχα, όπου και διαγνώστηκε με τη νόσο του AIDS. Στις 16 Μαρτίου 1995, ανακοίνωσε την ασθένειά του με δημόσια δήλωσή του. Στις 20 Μαρτίου, συνέταξε ένα τελευταίο μήνυμα προς τους θαυμαστές του, ενώ κατά τη διάρκεια της τελευταίας εβδομάδας της ζωής του συμφιλιώθηκε με τον Ice Cube. Στις 26 Μαρτίου 1995, ένα μήνα μετά τη διάγνωσή του, ο Eazy-E πέθανε από πνευμονία που προκλήθηκε εξαιτίας του AIDS. Κηδεύτηκε στις 7 Απριλίου 1995, στο Rose Hills Memorial Park στο Whittier της California. Πάνω από 3.000 άνθρωποι παρακολούθησαν την κηδεία του, συμπεριλαμβανομένων του Jerry Heller και του DJ Yella. Κηδεύτηκε σε χρυσό φέρετρο και ήταν ντυμένος με φανέλα, τζιν και καπέλο του Compton. Το τελευταίο του άλμπουμ, με τίτλο "Str8 off tha Streetz of Muthaphukkin Compton", κυκλοφόρησε 10 μήνες μετά το θάνατό του, στις 30 Ιανουαρίου 1996. 

## Δισκογραφία
* 1988:     Eazy-Duz-It
* 1988:     F Tha Police
* 1992:     5150: Home 4 tha Sick
* 1993:     It's On () 187um Killa
* 1995:     Str8 off tha Streetz of Muthaphukkin Compton
* 1995:     Eternal E 
* 2002:     Impact of A Legend 
* 2007:     Featuring...Eazy-E
* 2010:     Tri-Pack

## Παραπομπές

## Εξωτερικοί σύνδεσμοι
* 

Κατηγορία:Αμερικανοί ράπερ
Βαρυτημετρία

Η **βαρυτημετρία** ή **βαρυτομετρία** είναι ιδιαίτερος επιστημονικός κλάδος της εφαρμοσμένης γεωφυσικής και ειδικότερα της βαρυτικής γεωφυσικής που αντικείμενό της είναι η μέτρηση της έντασης της βαρύτητας και κατ' επέκταση του όλου βαρυτικού πεδίου της Γης.

Οι μετρήσεις της έντασης της βαρύτητας γίνονται με ειδικά όργανα (διαφόρων τύπων) που λέγονται βαρυτήμετρα ή βαρυτόμετρα. Χάριν αυτών είναι δυνατόν να προσδιοριστεί αφενός το πεδίο βαρύτητας της Γης αλλά και της ισοδυναμικής επιφάνειας του πεδίου αυτού που λέγεται **[[γεωειδές]]**, ιδιαίτερα αναγκαίου στον ορισμό του μαθηματικού σχήματος της Γης. Εκ του τελευταίου αυτού λόγου η βαρυτημετρία είναι και σπουδαίος βοηθός του παράλληλου κλάδου, της γεωδαισίας.

Το σύνολο των γεωγραφικών τόπων (σημείων) που πραγματοποιούνται βαρυτημετρικές εργασίες συνθέτουν τα λεγόμενα βαρυτημετρικά δίκτυα, βάσει των οποίων συντάσσονται οι βαρυτημετρικοί χάρτες ιδιαίτερα αναγκαίοι σε σεισμολογικές και γεωλογικές έρευνες.

Κατηγορία:Γεωφυσική
Κατηγορία:Γεωδαισία
Ομοσπονδία Σωματείων Ελλήνων Καλαθοσφαιριστών με Αμαξίδιο

Η **Ομοσπονδία Σωματείων Ελλήνων Καλαθοσφαιριστών με Αμαξίδιο** (Ο.Σ.Ε.Κ.Α.) φροντίζει για την ανάπτυξη του αθλήματος της καλαθοσφαίρισης με αμαξίδιο στον Ελλαδικό χώρο, καθώς και τη διοργάνωση του εθνικού πρωταθλήματος.

Η ΟΣΕΚΑ είναι μέλος της διεθνούς ομοσπονδίας μπάσκετ με αμαξίδιο, International Wheelchair Basketball Federation (IWBF), η οποία αποτελεί μέλος της διεθνούς ομοσπονδίας καλαθοσφαίρισης, Fédération Internationale de Basketball Amateur (FIBA). Πιο συγκεκριμένα, η ομοσπονδία ανήκει στην Ευρωπαϊκή Ζώνη της IWBF, που σημαίνει ότι τα διακριθέντα ελληνικά σωματεία στο πρωτάθλημα και στο κύπελλο κι η Εθνική ομάδα, συμμετέχουν σε αντίστοιχες ευρωπαϊκές διοργανώσεις.

## Ιστορικό
Επίσημοι αγώνες στο άθλημα της καλαθοσφαίρισης με αμαξίδιο διοργανώθηκαν για πρώτη φορά στην Ελλάδα το 1988, μεταξύ των αθλητών δύο συλλόγων, κατά τη διάρκεια του 1ου Πανελλήνιου Πρωταθλήματος Ατόμων με Αναπηρίες στην Αθήνα. 

Στις 2 Ιουλίου 1994 γεννήθηκε η ιδέα για την ίδρυση μιας ομοσπονδίας, που θα οργάνωνε το άθλημα πανελληνίως. 

Με την υποστήριξη των επτά (7) από τα οκτώ (8) σωματεία (Αετοί Αθηνών - Μέγας Αλέξανδρος '94 - ΠΑΣΚΑ - Πτολεμαίος - Θεσσαλός - Αργοναύτες - Αετοί Κρήτης) δημιουργήθηκε η διοικούσα επιτροπή η οποία οδήγησε την Ο.Σ.Ε.Κ.Α. σε Εκλογές μετά από 2 χρόνια.

Η διοικούσα επιτροπή αποτελούνταν από τους: Δημήτρης Κωνσταντάγκας (ΠΑΣΚΑ), Τάκης Δροσινός (ΑΕΤΟΙ ΑΘΗΝΩΝ), Βασίλης Κωνσταντινόπουλος (ΑΕΤΟΙ ΑΘΗΝΩΝ).

Στις 5 Μαΐου 1995, περίπου έναν χρόνο μετά, σε συνάντηση των εκπροσώπων των 8 ομάδων που είχαν στο μεταξύ δημιουργηθεί σε όλη την Ελλάδα καταρτίστηκε ένα πλήρες καταστατικό που περιέγραφε τους στόχους της.

Το πρώτο ετήσιο πανελλήνιο πρωτάθλημα καλαθοσφαίρισης με αμαξίδιο διοργανώθηκε το 1995. 

Το 1998 η Γενική Γραμματεία Αθλητισμού αναγνώρισε την Ο.Σ.Ε.Κ.Α. ως αυτόνομη ομοσπονδία με δικό της καταστατικό και εσωτερικό κανονισμό.

## Τροπαιούχες ομάδες
### <u>Πρωτάθλημα:</u>
Διεξήχθη για πρώτη φορά υπό την Ο.Σ.Ε.Κ.Α. το 1995  

Από το 1988 ως το 1994 διεξαγόταν στα πλαίσια του πανελληνίου πρωταθλήματος ατόμων με αναπηρία. Σύμφωνα με το ιστορικό του συλλόγου ΠΑΣΚΑ, σε αυτή την επταετή περίοδο αυτός αναδείχθηκε έξι φορές πρωταθλητής. Το 2003 διεξήχθη για τελευταία φορά σε δύο κατηγορίες, την Α' και τη Β' Εθνική. Το 2019 ιδρύθηκαν οι Α1 και Α2 κατηγορίες.

### <u>Κύπελλο:</u>
Διεξήχθη για πρώτη φορά το 1998

### <u>Σούπερ καπ:</u>
Διεξήχθη για πρώτη φορά το 2021

### <u>Πρωτάθλημα Β' επιπέδου:</u>

## Εξωτερικοί σύνδεσμοι
*Ο.Σ.Ε.Κ.Α., επίσημος ιστότοπος
*Facebook
*YouTube

## Παραπομπές


*

Κατηγορία:Καλαθοσφαίριση με αμαξίδιο
Κατηγορία:Καλαθοσφαίριση στην Ελλάδα
Καλαθοσφαιρισης Αμαξιδιο
Συμπίεση δεδομένων

Στη επεξεργασία σήματος η **συμπίεση δεδομένων** () περιλαμβάνει την επεξεργασία της πληροφορίας με τη χρήση λιγότερων μπιτ από την αρχική μορφή του αρχέιου ή των δεδομένων. Για το σκοπό αυτό χρησιμοποιούνται πολλές μέθοδοι, οι οποίες χωρίζονται σε δύο μεγάλες κατηγορίες: τις μη απωλεστικές και τις απωλεστικές.

Πολλά αρχεία περιέχουν μεγάλα τμήματα τα οποία επαναλαμβάνονται (όπως ένα αρχείο κειμένου μπορεί να περιέχει πολλές φορές τη λέξη Κωνσταντινούπολη οπότε αρκεί η λέξη να τοποθετηθεί σε έναν πίνακα με λέξεις και να αντικαθίσταται με έναν αριθμό που δείχνει τη θέση της στον πίνακα) ή περιέχουν δεδομένα που η απώλειά τους δεν προκαλεί σοβαρή μεταβολή του περιεχόμενου.

Η συμπίεση μπορεί να μειώσει τον όγκο των δεδομένων που στέλνονται ή αποθηκεύονται, με την ελαχιστοποίηση του ενυπάρχοντος πλεονασμού. Ο πλεονασμός παρουσιάζεται κατά τη δημιουργία των δεδομένων. Με τη διαδικασία της συμπίεσης η μεταφορά και η αποθήκευση γίνονται με πιο αποδοτικό τρόπο, ενώ παράλληλα διατηρείται η ακεραιότητα των δεδομένων.

## Κατηγορίες συμπίεσης

### Μη απωλεστική συμπίεση
Στην μη απωλεστική συμπίεση (lossless compression) διατηρείται η ακεραιότητα των δεδομένων. Τα αρχικά δεδομένα και τα δεδομένα μετά τη συμπίεση και την αποσυμπίεση είναι ακριβώς τα ίδια, και κατά τη διαδικασία δε χάνεται κανένα μέρος των δεδομένων. Τα πλεονάζοντα δεδομένα κωδικοποιούνται κατά τη συμπίεση και αποκωδικοποιούνται κατά την αποσυμπίεση. Αυτοί οι μέθοδοι χρησιμοποιούνται όταν δεν πρέπει να χαθεί ούτε ένα μπιτ δεδομένων όπως στην περίπτωση ενός αρχείου κειμένου ή ενός προγράμματος.

Τα γνωστά προγράμματα 7z, bz, zip και rar χρησιμοποιούν μη απωλεστική συμπίεση.

### Απωλεστική συμπίεση
Η απώλεια δεδομένων μπορεί να μην είναι αποδεκτή σε αρχεία κειμένου ή ενός προγράμματος, είναι όμως αποδεκτή σε εικόνες και ταινίες. Ο λόγος είναι ότι τα μάτια μας και τα αφτιά μας δεν μπορούν να διακρίνουν πολύ μικρές αλλαγές. Για τέτοιες περιπτώσεις είναι κατάλληλες οι απωλεστικές μεθόδοι συμπίεσης (lossy data compression). Οι μέθοδοι αυτές είναι οικονομικότερες και απαιτούν λιγότερο χρόνο και χώρο όταν πρέπει να σταλούν εκατομμύρια μπιτ εικόνων και βίντεο το δευτερόλεπτο.

Χαρακτηριστικό παράδειγμα απωλεστικής συμπίεσης εικόνας είναι η μέθοδος JPEG (Joint Photografic Experts Group) για βίντεο η μέθοδος MPEG (Moving Pictures Experts Group) και για ήχο το πρότυπο mp3.

## Βιβλιογραφία
* Behrouz A. Forouzan. «Εισαγωγή στην Επιστήμη των Υπολογιστών», Επιμέλεια Γιώργος Στεφανίδης, Αλέξανδρος Χατζηγεωργίου, Εκδόσεις Κλειδάριθμος.

## Εξωτερικοί σύνδεσμοι
* 


Κατηγορία:Είδη βοηθητικού λογισμικού
Μάχη του Μπόσγουορθ

Η **μάχη του Μπόσγουορθ** ήταν μια σημαντική μάχη στον Πόλεμο των Ρόδων, τον εμφύλιο μεταξύ του Οίκου του Λάνκαστερ και του Οίκου της Υόρκης στην Αγγλία του τελευταίου μισού του 15ου αιώνα. 

Έλαβε χώρα στις 22 Αυγούστου 1485 μεταξύ του βασιλιά Ριχάρδου Γ' της Υόρκης, του τελευταίου της δυναστείας των Πλανταγενετών, και του μετέπειτα Ερρίκου Ζ', Ερρίκου Τυδώρ, 2ου κόμη του Ρίτσμοντ, που εκπροσωπούσε το στρατόπεδο των Λάνκαστερ. 

Ο Ριχάρδος, έχοντας μεγαλύτερο στρατό από τον Ερρίκο, χώρισε τον στρατό του σε τρεις μεγάλες ομάδες, εκ των οποίων μια ανέλαβε ο Τζον Χάουαρντ, 1ος δούκας του Νόρφοκ και μια ο Χένρι Πέρσι, 4ος κόμης του Νορθάμπερλαντ. Ο Ερρίκος κράτησε ενωμένο το μεγαλύτερο μέρος του στρατού του υπό την αρχηγία του έμπειρου Κόμη της Οξφόρδης Τζον ντε Βερ. Η εμπροσθοφυλακή του Ριχάρδου υπό τις διαταγές του Νόρφοκ επιτέθηκε στους άνδρες του κόμη της Οξφόρδης, αλλά συνάντησε αντίσταση και κάποιοι εγκατέλειψαν τη μάχη. Ο Χένρι Πέρσι δεν προχώρησε σε καμιά ενέργεια όταν του δόθηκε σήμα να βοηθήσει τον βασιλιά του, οπότε ο Ριχάρδος αποφάσισε να ρισκάρει και να βασιστεί ολοκληρωτικά σε μια εφόρμηση από το ένα άκρο του πεδίου μάχης στο άλλο με στόχο τη δολοφονία του Ερρίκου και τη λήξη της μάχης. Η οικογένεια Στάνλεϊ παρενέβη σε εκείνο το σημείο υπέρ του Ερρίκου, βλέποντας ότι οι ιππότες του βασιλιά είχαν αποσπαστεί από το κύριο τμήμα του στρατού: ο σερ Ουίλιαμ Στάνλεϊ προσέτρεξε με τους άνδρες του, περικύκλωσε και σκότωσε τον Ριχάρδο. 

Με την ήττα και τον θάνατο του Ριχάρδου στη μάχη, σηματοδοτείται η αρχή της δυναστείας Τυδώρ και το τέλος των Πλανταγενετών. Ιστορικά, η μάχη θεωρείται πως έβαλε τέλος στον Πόλεμο των Ρόδων, αν και ακολούθησαν και άλλες μικρότερες τα χρόνια που ακολούθησαν, καθώς οι Υορκιστές προσπάθησαν ανεπιτυχώς να ανακαταλάβουν τον θρόνο. Συνεπώς, θεωρείται μια κρίσιμη και αποφασιστική μάχη της αγγλικής ιστορίας. 

Ο Ερρίκος αναγνωρίστηκε ως βασιλιάς Ερρίκος Ζ' της Αγγλίας. Ισχυροποίησε τη θέση του, νυμφευόμενος την Ελισάβετ της Υόρκης, κόρη του Εδουάρδου Δ' και διάδοχο του Οίκου της Υόρκης. Έτσι, ένωσε τους δυο αντιμαχόμενους βασιλικούς οίκους, ενώνοντας και τα σύμβολά τους στο έμβλημα του κόκκινου και λευκού ρόδου των Τυδώρ. 

## Παραπομπές

## Εξωτερικοί σύνδεσμοι
*Wars of the Roses: Bosworth Battle

Κατηγορία:Πόλεμος των Ρόδων
Κατηγορία:Πόλεμοι
Εθνική Ένωσις Νέων Αξιωματικών

Η **Εθνική Ένωσις Νέων Αξιωματικών** (**ΕΕΝΑ**) ήταν μια συνωμοτική ομάδα επίορκων Ελλήνων αξιωματικών που φέρεται να ιδρύθηκε, ως επιφανέστερος κλάδος του ΙΔΕΑ, (τις αρχές του οποίου ακολουθούσε), το 1956 από τον τότε αντισυνταγματάρχη Δημήτριο Ιωαννίδη, ο οποίος (όχι και τόσο περίεργα για τα ελληνικά δεδομένα), συνέχιζε να παραμένει στο στράτευμα αν και είχε πρωταγωνιστήσει στο κίνημα του ΙΔΕΑ το 1951, στη πρώτη προσπάθειά του να καταλύσει τους δημοκρατικούς θεσμούς της χώρας. 

Η ΕΕΝΑ είχε αποκτήσει αρκετά μέλη και συνέχιζε τα επόμενα χρόνια την συνωμοτική της δράση. Το 1959 η αρχηγία της ομάδας πέρασε στον αξιωματικό Δημήτριο Παττίλη. Υπό την ηγεσία του Παττίλη συμμετείχε στο χουντικό  Πραξικόπημα της 21ης Απριλίου 1967. Μετά τον θάνατο του Παττίλη το 1970, την αρχηγία της ανέλαβε ξανά ο Ιωαννίδης. Στο Πραξικόπημα της 25ης Νοεμβρίου το 1973 συμμετείχε υπό την ηγεσία Ιωαννίδη όπου και συνεχίστηκε η συνωμοτική δραστηριότητα της με την οργάνωση και εκτέλεση του Πραξικοπήματος στην Κύπρο το 1974, με τις γνωστές συνέπειες που ακολούθησαν. Τελικά η ομάδα αυτή φέρεται να διαλύθηκε το 1974.

Κατηγορία:Πολιτική της Ελλάδας
Κατηγορία:Νεότερη ιστορία της Ελλάδας
Κατηγορία:Μυστικές οργανώσεις
Βραχναίικα Μόβρης

:*Για οικισμούς με ίδιο όνομα στην Αχαΐα, δείτε: [[Βραχναίικα Αχαΐας]]*

Τα **Βραχναίικα** (ή και **Βραχνέικα**) είναι χωριό της πρώην Επαρχίας Πατρών του Νομού Αχαΐας. Σήμερα αποτελεί οικισμό του δημοτικού διαμερίσματος Σαγαίικων του Δήμου Μόβρης με 13 κατοίκους.

## Ιστορία
Το 1870 ήρθαν στην περιοχή καλλιεργητές από το Βραχνί Καλαβρύτων όπου αγόρασαν εκτάσεις και δημιούργησαν οικισμό. Ο πρώτος που αγόρασε έκταση αναφέρεται ο Αντώνης Οικονομόπουλος. Αυτοί οι πρώτοι οικιστές είχαν έρθει αρχικά στα κοντινά Βραχναίικα (οικισμό κοντά στην Πάτρα) και από εκεί μετοίκησαν σε αυτή την περιοχή. Την ίδια εποχή η οικογένεια Σπανού δημιούργησε τον κοντινό οικισμό Σπαναίικα.

Το 1928 (ΦΕΚ - 16/05/1928) αναγνωρίστηκε σαν οικισμός και προσαρτήθηκε στην κοινότητα Σαγαίικων. Το 1940 (ΦΕΚ - 16/10/1940) γίνεται διόρθωση του ονόματος από Βραχνέικα σε Βραχναίικα.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Δείτε επίσης
*Βραχνί Αχαΐας
*Βραχναίικα Πατρών
*Βραχνέικα Ηλείας
*Μονοδένδρι Αχαΐας

## Παραπομπές


## Πηγές
* Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κώστας Παπαγιαννόπουλος, "Η δημιουργία των χωριών" στο Κώστας Παπαγιαννόπουλος (επιμ.), *Βραχναίικα και Μονοδένδρι. Αρχαιολογία του τοπίου και τοπική ιστορία*, πρόλογος: Βασίλης Τογαντζής, Μιλτιάδης Γούτας, Λάζαρος Κολώνας, Έκδοση Δήμος Βραχναίικων-Δημοτική Επιχείρηση Πολιτιστικής Ανάπτυξης Βραχναίικων, Πάτρα 2009, σελ. 105-134. ISBN 978-960-99129-0-7. (ιδίως σελ. 125)

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Βραχναίικων Μόβρης Αχαΐας. eetaa.gr. Ανακτήθηκε: 28/10/2017.
* Ε.Ε.Τ.Α.Α. - Διοικητικές μεταβολές Κοινότητας Σαγαίικων Αχαΐας. eetaa.gr. Ανακτήθηκε: 28/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μόβρης
Κατηγορία:Δήμος Δυτικής Αχαΐας
Δημήτριος Παττίλης

Ο **Δημήτριος Πατίλης** (1912 – 30 Ιουνίου 1970) ήταν Έλληνας χουντικός αξιωματικός ο οποίος συμμετείχε στο Πραξικόπημα της 21ης Απριλίου.
 
Κατάγονταν από την επαρχία Ναυπακτίας. Συμμετείχε στον Ελληνοϊταλικό πόλεμο 1940-41 και Εμφύλιο πόλεμο 1945-49. Το 1956 εντάχθηκε στην συνωμοτική οργάνωση Εθνική Ένωση Νέων Αξιωματικών και το 1959 ανέλαβε την ηγεσία της. Συμμετείχε στο Πραξικόπημα της 21ης Απριλίου 1967. Στις 14 Δεκεμβρίου 1967 ανέλαβε υπουργός Βορείου Ελλάδος με την Κυβέρνηση Γεωργίου Παπαδόπουλου και στις 20 Ιουνίου 1968 παραιτήθηκε. Την ίδια ημέρα ορκίστηκε Υπουργός Άνευ  Χαρτοφυλακίου και Β' Αντιπροέδρου Κυβερνήσεως. Πέθανε, έπειτα από εγκεφαλικό επεισόδιο που είχε υποστεί στην Ναύπακτο το Πάσχα του 1970  ενόσω ασκούσε υπουργικά καθήκοντα, στις 30 Ιουνίου 1970.

## Παραπομπές


## Εξωτερικοί σύνδεσμοι
* 

Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Βορείου Ελλάδος
Κατηγορία:Έλληνες υπουργοί Άνευ Χαρτοφυλακίου
Π
Π
Δήμος Αραξίων

Ο **Δήμος Αραξίων** ήταν δήμος παλιάς διοικητικής διαίρεσις του Ελληνικού κράτους. Διοικητικά ανήκε στην επαρχία Παλαιάς Πάτρας του Νομού Αχαιοήλιδος.

## Ιστορία
Ο δήμος δημιουργήθηκε το 1837 με χωριά που αποσπάστηκαν από τον Δήμο Δύμης. Έδρα του ήταν το χωριό Γομοστό και συμπεριλάμβανε τους οικισμούς Αποστόλου, Δραγάνου, Καραβοστάσι και Μπούκουρα. Το 1841 με το ΒΔ 22/1/1841 συγχωνεύτηκε, απορροφήθηκε ουσιαστικά, με τον Δήμο Δύμης. Ο πρώτος και τελευταίος δήμαρχος του δήμου ήταν ο Γεώργιος Βερόπουλος.

Το όνομα προέρχεται από το κοντινό ακρωτήριο του Αράξου.

## Πηγές
* Αλέξ. Θ. Δρακάκης - Στυλ. Ι. Κούνδουρος, *[http://anemi.lib.uoc.gr/metadata/f/a/4/metadata-01-0000554.tkl Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις)]*, τόμοι Α΄-Β΄, Τύποις «Γραφικαί Τέχναι», Αθήνα 1939-1940.
* Α.Ι. Κλάδου, *[https://web.archive.org/web/20160304213844/http://anemi.lib.uoc.gr/metadata/e/8/c/metadata-01-0000515.tkl Εφετηρίς (Almanach) του Βασιλείου της Ελλάδος δια το Έτος 1837]*, Εκ της Βασιλικής Τυπογραφίας και Λιθογραφίας, Εν Αθήναις 1837.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903
* Ι. Δ. Σταματάκης, *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Ελλάδος, Περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη]*, Εν Αθήναις 1846.

## Βιβλιογραφία
* 
* Ομάδα Αρχαιολογίας του τοπίου (ΟΜ.ΑΡ.Τ.), *Ιστορία Δυτικής Αχαΐας 2 : Η κοινότητα Καραίικων στο χρόνο*, επιμέλεια: Βασίλης Χρονόπουλος, Εκδόσεις Περί Τεχνών, Πάτρα 2001. ISBN 960-86814-3-X.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Αραξίων. eetaa.gr. Ανακτήθηκε: 26/07/2018.

Α
Δ
Δ
Γάμος... αλά Ελληνικά: Εφτά Επεισόδια Φαγούρα!

Το ***Γάμος... αλά Ελληνικά: Εφτά Επεισόδια Φαγούρα!***  (αγγλ.: *My Big Fat Greek Life*) είναι αμερικανική sitcom τηλεοπτική σειρά, που προβλήθηκε στο CBS, το 2003. Πρόκειται για τη συνέχεια της ιστορίας της ταινίας *[[Γάμος...αλά Ελληνικά (αμερικανική ταινία)|Γάμος... αλά Ελληνικά]]*, του 2002, και η παραγωγή έγινε από το *HBO Television* και την εταιρεία του Τομ Χανκς, *[[Playtone]]*. Συνολικά κυκλοφόρησε μόλις 7 επεισόδια.

Η σειρά στην πρεμιέρα της είχε μεγάλη τηλεθέαση, φτάνοντας τους 22.9 εκατομμύρια τηλεθεατές. Το ντεμπούτο της σειράς ήταν το υψηλότερο που είχε σημειωθεί ποτέ για σειρά *network sitcom*, όμως την ξεπέρασε η σειρά του NBC, *[[Jesse (τηλεοπτική σειρά)|Jesse]]*. Την επόμενη εβδομάδα η σειρά σημείωσε μείωση στην τηλεθέαση, που άγγιξε το 28%, όμως και πάλι ξεπέρασε το *[[The Simpsons]]*, του FOX.  Παρόλα αυτά, τα νούμερα της σειράς έπεσαν πολύ, και το CBS, προέβη σε πρόωρη ακύρωσή.

## Παραπομπές


## Εξωτερικοί σύνδεσμοι
* 

Γαμος αλα Ελληνικα: Εφτα
Κατηγορία:Τηλεοπτικές σειρές του CBS
Κατηγορία:Sitcoms
Εθνική Πολιτική Ένωσις (1984)

Η **Εθνική Πολιτική Ένωσις** (**Ε.Π.ΕΝ.**) ήταν ένα ελληνικό εθνικιστικό πολιτικό κόμμα που ιδεολογικά υπεράσπιζε το καθεστώς της χούντας των Συνταγματαρχών.

## Ιστορικό
Η Εθνική Πολιτική Ένωσις ιδρύθηκε στις 30 Ιανουαρίου 1984 με ιδρυτή και "πνευματικό" ηγέτη τον έγκλειστο στις φυλακές Κορυδαλλού, Γεώργιο Παπαδόπουλο. Στις 4 Απριλίου 1984, ο Παπαδόπουλος παραιτήθηκε της αρχηγίας της Ε.Π.ΕΝ., διότι διαφώνησε με τη συμμετοχή της στις επικείμενες ευρωεκλογές.

Πρωτοεμφανίστηκε στις ευρωεκλογές του 1984 και λαμβάνοντας το 2,29% των ψήφων, της έδωσε μία από τις 24 έδρες που κατείχε η Ελλάδα με τον νόμιμα δηλωμένο ως αρχηγό της Χρύσανθο Δημητριάδη.

Η συνέχεια δεν υπήρξε ανάλογη. Το κόμμα δεν κατάφερε να εκπροσωπηθεί στη Βουλή των Ελλήνων στις βουλευτικές εκλογές του 1985, του 1989, του 1990, και του 1996, καθώς και στο Ευρωπαϊκό Κοινοβούλιο στις ευρωεκλογές του 1989 και 1994.

Αν και τη δεκαετία του 1980 αυξήθηκε η υποστήριξη σε ακροδεξιά πολιτικά κόμματα στην Ευρώπη, η Ε.Π.ΕΝ. απέτυχε να διατηρήσει το 2,29%, γεγονός που αποδίδεται και στην ανάληψη της αρχηγίας της από το δικτάτορα.

Μετά την απόσυρση της υποστηρίξεως του μέχρι τότε ηγέτη της Γεωργίου Παπαδόπουλου και των υπολοίπων εγκλείστων Απριλιανών προς το κόμμα, η Ε.Π.ΕΝ. μετονομάστηκε. Στις εθνικές εκλογές του 1990, υπό την ηγεσία πλέον του μέχρι τότε γραμματέα της Χρύσανθου Δημητριάδη, κατήλθε με την ονομασία "Εθνικό Κόμμα". Σε επόμενες εκλογικές αναμετρήσεις θα εμφανιστεί ως "Εθνικό Κόμμα - Ε.Π.ΕΝ.".

Το κόμμα ανέστειλε τη λειτουργία του το 1996.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Πτέρυγα νεολαίας
Στην οργανωτική του δομή, το κόμμα είχε ακόμα δημιουργήσει τη Νεολαία Ε.Π.ΕΝ..

Στην ταυτότητα της οργάνωσης η Νεολαία Ε.Π.ΕΝ. δήλωσε πως είναι μία πατριωτική-εθνικιστική οργάνωση νεολαίας. Ιδρύθηκε το 1984 και πρόεδρος της νεολαίας διορίστηκε από τον Γεώργιο Παπαδόπουλο ο Νίκος Μιχαλολιάκος και μετά την παραίτησή του, ο Μάκης Βορίδης. Η νεολαία συρρικνώθηκε σημαντικά το 1989 και στις αρχές της δεκαετίας του 1990.

Η νεολαία διαλύθηκε τελικώς με τη διάλυση της Ε.Π.Ε.Ν, το 1996.

## Παραπομπές



Κατηγορία:Ακροδεξιά
Παλάτι του Διοκλητιανού

Το **Παλάτι του Διοκλητιανού** (στα κροατικά: *Dioklecijanova palača*) ήταν κτιριακό συγκρότημα που κατασκευάστηκε από τον αυτοκράτορα Διοκλητιανό στα τέλη του 3ου–αρχές του 4ου αιώνα μ.Χ., σε ένα κόλπο που σχηματίζεται στο νότιο τμήμα μιας μικρής χερσονήσου, σε απόσταση 4 μιλίων από την τότε πρωτεύουσα της ρωμαϊκής επαρχίας της Δαλματίας, τη Σαλώνα. Με το πέρασμα των χρόνων γύρω από το παλάτι εγκαταστάθηκαν άνθρωποι από γειτονικές περιοχές και έτσι  σχηματίστηκε η πόλη Σπλιτ στο κέντρο της οποίας μπορεί να δει κανείς τμήματα του παλατιού που έχουν διασωθεί μέχρι τις μέρες μας. Το παλάτι χτίστηκε προκειμένου να μείνει εκεί ο Διοκλητιανός όταν θα αποφάσιζε να αποσυρθεί.

Τα κτίρια του παλατιού περιβάλλονταν από τείχη των οποίων η ανατολική και δυτική πλευρά είχαν μήκος περίπου 190 μέτρα και η βόρεια και νότια γύρω στα 160 μέτρα. Στην νότια πλευρά των τειχών, που ήταν σχεδόν πάνω στη θάλασσα, υπήρχε μια πύλη η Porta Aenea την οποία πιστεύεται ότι χρησιμοποιούσαν οι υπηρέτες για την μεταφορά προμηθειών στο παλάτι αλλά και ο αυτοκράτορας όταν χρειαζόταν να έχει πρόσβαση στη θάλασσα. Στην ανατολική πλευρά των τειχών υπήρχε η Porta argentea (Ασημένια Πόρτα) και στη δυτική η Porta ferrea (Σιδερένια Πόρτα) και ένας δρόμος ένωνε τις δύο εισόδους χωρίζοντας έτσι το συγκρότημα σε δύο μέρη. Στο νότιο κομμάτι βρίσκονταν τα διαμερίσματα του αυτοκράτορα και τα θρησκευτικά κτίρια, γενικότερα τα πιο πολυτελή κτίρια του παλατιού. Πέραν των γωνιακών πύργων υπήρχαν και άλλοι στις τρεις πλευρές (βόρεια, ανατολική και δυτική) του παλατιού.

Κατηγορία:Αρχαία ρωμαϊκά κτίρια και κατασκευές στην Κροατία
Κατηγορία:Μνημεία Παγκόσμιας Κληρονομιάς στην Κροατία
Κατηγορία:Παλάτια στην Κροατία
Κατηγορία:Κτίρια και κατασκευές στο Σπλιτ
Κατηγορία:Βασιλικές κατοικίες στην Κροατία
Κατηγορία:Διοκλητιανός
Κατηγορία:Αξιοθέατα στο Σπλιτ
Κατηγορία:Τείχη στην Κροατία
Μάχη του Κούνερσντορφ

Η **Μάχη του Κούνερσντορφ** (ρωσ. *Кунерсдорфское сражение*, γερ. *Schlacht bei Kunersdorf*, αγγ. *Battle of Kunersdorf*) διεξήχθη στις 12 Αυγούστου 1759, και αποτελεί μια από τις πιο σημαντικές μάχες του Επταετή Πολέμου. Αρχηγοί του πρωσικού στρατού ήταν ο Φρειδερίκος Β΄ ενώ το Ρωσοαυστριακού στρατού ήταν ο Πιότρ Σεμιόνοβιτς Σαλτικόφ. Αποτέλεσμα της μάχης ήταν ο αποδεκατισμός του πρωσικού στρατού.

## Βιβλιογραφία

### Στα ρωσικά

* *Мерников А. Г., Спектор А. А.* Всемирная история войн. — Минск., 2005.
* *Масловский, Дмитрий Федорович*: Русская армия в Семилетнюю войну, Выпуск 1, Типография В. Березовского, Москва 1891
* И. В. фон Архенгольц Сражение семилетней войны. — Москва., 2001

### Στα γερμανικά

*Johann Ludwig Kriele: *Ausführliche und zuverlässige historisch-militaerische Beschreibung der Schlacht von Kunersdorf und Frankfurt am 12. Aug. 1759. Mit beigefuegtem genauen Situations-Plane nebst verschiedenen Nachrichten der Schicksale Frankfurts und der umliegenden Gegend in damaliger Zeit*. Maurer, Berlin 1801, (Auch Nachdruck: Rieger, Karwe bei Neuruppin 2003).
* Großer Generalstab, Kriegsgeschichtliche Abteilung II. (Hrsg.): *Die Kriege Friedrichs des Großen*. Dritter Teil: *Der Siebenjährige Krieg 1756-1763*. Band 10: *Kunersdorf*. Mittler, Berlin 1912.
* Jürgen Sternberger: *Das Mirakel von Brandenburg*. Pro BUSINESS Verlag, Berlin 2009, ISBN 978-3-86805-413-2.

## Εξωτερικοί σύνδεσμοι

### Στα ρωσικά

*РЕЛЯЦИЯ П. С. САЛТЫКОВА О ПОБЕДЕ РУССКИХ ВОЙСК ПРИ КУНЕРСДОРФЕ 
*Пальцигско-Кунерсдорфская операция. Масловский

### Στα γερμανικά

* 12. August 1759-Schlacht bei Kunersdorf
* Karte aus der Bayerischen Staatsbibliothek 
* 250. Jahrestag der Schlacht 2009 im heutigen Kunowice

Κ
Κατηγορία:1759
Ερασίνος (Αττικός)

μικρογραφία|Εκβολές του Ερασίνου
Ο **Ερασίνος** είναι ποταμός της Αττικής που βρίσκεται στην περιοχή των Μεσογείων. Σχηματίζεται στην περιοχή της Παιανίας από συμβολή ρεμάτων που ρέουν από τον Υμηττό. Στην συνέχεια ρέει ανατολικά και εκβάλλει στον Νότιο Ευβοϊκό κόλπο στην περιοχή της Βραυρώνας. Στις όχθες του βρίσκεται ο αρχαιολογικός χώρος της Βραυρώνας. Λίγο πριν εκβάλλει στην θάλασσα τα νερά του λιμνάζουν και διαμορφώνουν έλη με αποτέλεσμα η περιοχή να αποτελεί σημαντικό υδροβιότοπο της Ανατολικής Αττικής.

## Παραπομπές


## Εξωτερικοί σύνδεσμοι
* Σύντομη περιγραφή του έργου διευθέτησης του ρέματος.
* 

Κατηγορία:Ποτάμια της Αττικής
Ενιπέας (αποσαφήνιση)

Με το όνομα **Ενιπέας** αναφέρονται:

*Ενιπέας (ποταμός Ηλείας): ποταμός της Πελοποννήσου, παραπόταμος του Αλφειού
*Ενιπέας (θεσσαλικός): ποταμός της Θεσσαλίας, παραπόταμος του Πηνειού
*Ενιπέας (ποταμός Πιερίας): ποταμός της Μακεδονίας
*Ενιπέας (μυθολογία): μυθικός ποτάμιος θεός

Επίσης:
*Δήμος Ενιππέα: Δήμος του νομού Λάρισας

Κατηγορία:Αποσαφηνίσεις ονομάτων
Ερασίνος (Αργολικός)

Ο **Ερασίνος** είναι ποταμός της Αργολίδας που ρέει στην περιοχή του Αργολικού κάμπου. Πηγάζει από το χωριό Κεφαλάρι, νοτιοδυτικά του Άργους, στην συνέχεια ρέει ανατολικά διασχίζοντας τμήμα του Αργολικού κάμπου και εκβάλλει στον Αργολικό κόλπο στην Νέα Κίο.

Στο σημείο των πηγών του ποταμού είναι χτισμένη εκκλησία, αφιερωμένη στην Ζωοδόχο πηγή. Το μεγαλύτερο μέρος των νερών του ποταμού διοχετεύονται σήμερα σε κανάλια που χρησιμοποιούνται για την άρδευση του Αργολικού κάμπου. Έτσι, τμήματα του εκβάλουν στον Αργολικό Κόλπο σε περιοχές μεταξύ Μύλων και Νέας Κίου. Ο ποταμός ονομαζόταν και Στύμφαλος κατά την αρχαιότητα αφού σύμφωνα με την παράδοση υπήρχε η πεποίθηση πως τα νερά του προέρχονταν από την λίμνη Στυμφαλία κάτι που δεν επιβεβαιώνεται σήμερα.

## Αναφορές
*Οδηγός Πελοποννήσου, Ερασινός 
*Ερασινός, Κεφαλάρι
*Ερασίνος, Αργολική Αρχειακή Βιβλιοθήκη Ιστορίας Και Πολιτισμού

Κατηγορία:Ποταμοί της Αργολίδας
Ερασίνος

Με το όνομα **Ερασίνος** αναφέρονται οι ποταμοί:
*Ερασίνος (Αττικός): ποταμός της Αττικής στην περιοχή των Μεσογείων
*Ερασίνος (Αργολικός): ποταμός της Αργολίδας στην περιοχή του Αργολικού κάμπου

## Σημείωση
Επίσης με το όνομα αυτό αναφερόταν κατά την αρχαιότητα ο Βουραϊκός ποταμός,
Κόλπος Ελευσίνας

Ο **Κόλπος Ελευσίνας**, είναι εσωτερικός κόλπος του ευρύτερου Σαρωνικού, στο βόρειο μυχό του. Αποτελεί την ημίκλειστη θαλάσσια λεκάνη που απλώνεται κατά διεύθυνση Α - Δ, σε μήκος περίπου 12 μιλίων, όπου και ορίζεται από τις νότιες ακτές της Αττικής και συγκεκριμένα από τον όρμο Σκαραμαγκά (ανατολικά), μέχρι την περιοχή του Μεγάλου Πεύκου (δυτικά), καθώς και από τις βόρειες ακτές της Σαλαμίνας (νότια). Η έκτασή του υπολογίζεται σε 67 τ.χλμ. με μέγιστο βάθος τα 33 μ. περικλείοντας περίπου 1,2 κυβικά χιλιόμετρα νερού.

Η επικοινωνία με τον προ αυτού Σαρωνικό κόλπο πραγματοποιείται από δύο πορθμούς - πόρους, έναν ΝΑ. με μέγιστο βάθος τα 12 μέτρα και ένα δυτικά με μέγιστο βάθος τα 8 μέτρα, ενώ το πλάτος αμφοτέρων περιορίζεται σε λίγες εκατοντάδες μέτρων. Ο διάπλους των εμπορικών πλοίων στους διαύλους αυτούς είναι υποχρεωτικά με πλοηγό.

Στη βόρεια παραλία του Κόλπου Ελευσίνας είναι εγκατεστημένη η μεγαλύτερη βιομηχανική ζώνη της Ελλάδας που περιλαμβάνει ναυπηγεία, διυλιστήρια, τσιμεντοβιομηχανίες, σιδηροβιομηχανίες κ.ά. Σημαντικότερες πόλεις - λιμένες της περιοχής είναι η Ελευσίνα, από την οποία προέρχεται και η ονομασία του, καθώς και η Παραλία Ασπροπύργου. Σημαντικότερος όρμος του Κόλπου είναι ο όρμος Σκαραμαγκάς.

## Σημειώσεις
* Λεπτομερείς ναυτιλιακές πληροφορίες για τον Κόλπο Ελευσίνος παρέχει ο Ελληνικός Πλοηγός (2ος τόμος) και ιδιαίτερα ο χάρτης ελληνικής έκδοσης: «ΧΕΕ-413/6», που καλύπτει όλο τον θαλάσσιο χώρο του κόλπου και αποτελεί λιμενοδείκτη του λιμένα Ελευσίνας.

Ελευσίνας
Ελευσίνας
Κατηγορία:Σαρωνικός κόλπος
Ακόντιο όρος

250px|right|thumb|Το Ακόντιο όρος (στο βάθος) από το κάστρο της Λιβαδειάς, σε γκραβούρα του 1829
Το **Ακόντιο** είναι μικρό βουνό της Βοιωτίας που βρίσκεται στα βόρεια της πεδιάδας της Κωπαΐδας. Είναι χαμηλό βραχώδες βουνό με  μέγιστο υψόμετρο 502 μέτρα. Παρεμβάλλεται ανάμεσα σε δύο κοιλάδες, την κοιλάδα του Κηφισού και την κοιλάδα του Μέλανα ποταμού (Μαυροπόταμου). Στους πρόποδές του, στην νότια ανατολική πλευρά του βουνού, είναι χτισμένος ο Ορχομενός,στην νοτιοδυτική πλευρά το χωρίο Ακόντιο, ενώ στο μέσων περίπου το χωριό Προσήλιο.

Το βουνό ονομαζόταν Ακόντιο κατά την αρχαιότητα . Στο πρόσφατο παρελθόν το βουνό έφερε την ονομασία Ντουρντουβάνα, αλλά σταδιακά επαναφέρθηκε η αρχαία του ονομασία η οποία πλέον έχει επικρατήσει .

Μορφολογικό χαρακτηριστικό περά από το σχήμα του, στο οποίο οφείλει το όνομα του, είναι ο Κοκκινόβραχος. Ένας βράχος ύψους μεγαλύτερου των 50 μέτρων και με έντονο κόκκινο χρώμα.

## Παραπομπές


Κατηγορία:Βουνά της Βοιωτίας
Αλεξάντερ Σκάρσγκορντ

Ο **Αλεξάντερ Γιόχαν Γιάλμαρ Σκάρσγκορντ** (*Alexander Johan Hjalmar Skarsgård*) γεννήθηκε στις 25 Αυγούστου 1976. Είναι Σουηδός ηθοποιός και σκηνοθέτης. Είναι πιο γνωστός για τους ρόλους του ως Έρικ Νόρθμαν στην τηλεοπτική σειρά *[[True Blood]]* του καναλιού HBO και ως Μπραντ Κόλμπερτ στο *[[Generation Kill]]*.

## Ζωή και σταδιοδρομία
Ο Σκάρσγκορντ γεννήθηκε στη Στοκχόλμη της Σουηδίας. Είναι γιος του διάσημου Σουηδού ηθοποιού Στέλλαν Σκάρσγκορντ και της πρώτης συζύγου του, Μάι. Έχει έξι μικρότερα αδέλφια: τον Γκούσταφ (γεν. 1980), τον Σαμ (γεν. 1982), τον Μπιλ (γεν. 1990), την Έιγια (γεν. 1992), τον Βάλτερ (γεν. 1995) και τον ετεροθαλή αδελφό του Όσσιαν (γεν. 2009).

Ο Σκάρσγκορντ έπαιξε σε πολλές σουηδικές τηλεοπτικές σειρές και ταινίες ενώ, υπηρέτησε στο ναυτικό πυροβολικό της Σουηδίας. Το 2003 ήταν υποψήφιος για Guldbagge για τον ανδρικό υποστηρικτικό ρόλο στην ταινία Hundtricket (αγγλικός τίτλος: The Dog Trick). Αποκάλυψε στην New York Daily News πως συνήθιζε να είναι μέλος της αντιτρομοκρατικής υπηρεσίας του ναυτικού της Σουηδίας.

Από το 2005 με τις ερμηνείες του στο Revelations και στο The Last Drop, έχει λάβει μέρος σε διεθνείς παραγωγές. Το 2007 έπαιξε έναν από τους κύριους χαρακτήρες, τον Μπραντ Κόλμπερτ, στη μίνι σειρά Generation Kill. Είναι μέλος του καστ της τηλεοπτικής σειράς True Blood: παίζει το ρόλο του Έρικ Νόρθμαν, ενός βαμπίρ 1.000 ετών, πρώην βασιλιά των Βίκινγκς, σερίφη των βαμπίρ της Περιοχής 5 και ιδιοκτήτης μπαρ στο Σρίβπορτ της Λουιζιάνα.

Το 2009, ο Σκάρσγκορντ εμφανίστηκε στο βιντεοκλίπ της ποπ τραγουδίστριας Lady Gaga "Paparazzi". Το 2010, συμμετέχει στα γυρίσματα τριών ταινιών: "Metropia", "Beyond the Pole" και "Straw Dogs", όπου συμπρωταγωνιστεί με την Κέιτ Μπόσγουορθ και τον Τζέιμς Μάρσντεν. Το Straw Dogs είναι ένα ριμέικ της ταινίας του 1971 με το ίδιο όνομα.

Από το 2017 πρωταγωνιστεί στην τηλεοπτική σειρά *[[Big Little Lies (τηλεοπτική σειρά)|Big Little Lies]]* στον ρόλο του Πέρι Ράιτ, για τον οποίο κέρδισε Χρυσή Σφαίρα, Emmy και Βραβείο Σωματείου Ηθοποιών.

## Παραπομπές


Κατηγορία:Σουηδοί σκηνοθέτες
Κατηγορία:Βραβευμένοι με Χρυσή Σφαίρα
Κατηγορία:Σουηδοί ηθοποιοί κινηματογράφου
Κατηγορία:Σουηδοί ηθοποιοί τηλεόρασης
Κόκλα

Το όνομα **Κόκλα** ή **Κόκλας** συναντάται συχνά ως τοπωνύμιο σε περιοχές όπου εγκαταστάθηκαν αλβανόφωνοι πληθυσμοί κατά το παρελθόν. 
Με το όνομα αυτό αναφέρονται σήμερα οι οικισμοί:
*Κόκλα Αργολίδας: χωριό της Αργολίδας
*Κόκλα Μεσσηνίας: χωριό της Μεσσηνίας 

Με το όνομά αυτό αναφέρονταν επίσης κατά το παρελθόν οι οικισμοί:
*Πλαταιές Βοιωτίας: χωριό της Βοιωτίας, πρώην Κόκλα
*Πηγάδι Ηλείας: χωριό της Ηλείας, πρώην Κόκλα
Ντουρντουβάνα

Με το όνομα **Ντουρντουβάνα** αναφέρονταν στο παρελθόν τα βουνά:

*Πεντέλεια, βουνό στα σύνορα Αχαΐας και Κορινθίας 
*Ακόντιο όρος, βουνό της Βοιωτίας
Δάρδιζα

Το όνομα **Δάρδιζα** ή **Ντάρδιζα** συναντάται συχνά ως τοπωνύμιο σε περιοχές όπου εγκαταστάθηκαν αλβανόφωνοι πληθυσμοί κατά το παρελθόν. Προέρχεται από την λέξη dardhë που σημαίνει αχλάδι. 
Με το όνομα αυτό αναφέρονται σήμερα:
*Ντάρδιζα (βουνό): μικρό βουνό της Αττικής, βόρεια των Άνω Λιοσίων

Με το όνομά αυτό αναφέρονταν επίσης κατά το παρελθόν οι οικισμοί:
*Αχλαδίτσα Αργολίδας: χωριό της Αργολίδας, πρώην Δάρδιζα
*Αχλαδινή Ηλείας: χωριό της Ηλείας, πρώην Ντάρδιζα
Μούλκι

Η ονομασία **[[Μούλκι (γαιοκτησία) |μούλκι]]** αναφέρεται σε τύπο κτημάτων-γαιοκτησιών της Οθωμανικής Αυτοκρατορίας.

Αφορά επίσης, ως κύριο όνομα, διάφορα ελληνικά τοπωνύμια, σύγχρονα ή του παρελθόντος, όπως τα ακόλουθα: 

* Μούλκι Κορινθίας

* Αλίαρτος Βοιωτίας, πρώην Μούλκι
* Αιάντειο Σαλαμίνας, πρώην Μούλκι

Κατηγορία:Αποσαφηνίσεις ελληνικών τοπωνυμίων
Κουτουμουλάς

Το όνομα **Κουτουμουλάς** συναντάται ως τοπωνύμιο σε περιοχές όπου εγκαταστάθηκαν αλβανόφωνοι πληθυσμοί κατά το παρελθόν. 
Με το όνομα αυτό αναφέρεται σήμερα ο οικισμός:
*Κουτουμουλάς Εύβοιας: χωριό της Εύβοιας

Με το όνομά αυτό αναφέρονταν επίσης κατά το παρελθόν ο οικισμός:
*Κορώνεια Βοιωτίας: χωριό της Βοιωτίας, πρώην Κουτουμουλάς

Κατηγορία:Αποσαφηνίσεις ελληνικών τοπωνυμίων
Διοικητική διαίρεση της Ελλάδας 1836

Η **διοικητική διαίρεση της Ελλάδας του 1836** αντικατέστησε τη διαίρεση του 1833, κατάργησε τις θέσεις των νομαρχών, νομοδιευθυντών και επάρχων και χώρισε την Ελλάδα σε τριάντα διοικήσεις και δέκα υποδιοικήσεις, με αντίστοιχες θέσεις διοικητών και υποδιοικητών. Παρέμεινε σε ισχύ για δώδεκα χρόνια, οπότε αντικαταστάθηκε από τη διοικητική διαίρεση του 1845.

Η διαίρεση του 1836 νομοθετήθηκε επί κυβέρνησης Άρμανσπεργκ, με το από 20ής Ιουνίου (2ας Ιουλίου) Βασιλικό Διάταγμα του Όθωνα *Περί διοικητικού οργανισμού*, που δημοσιεύθηκε στο ΦΕΚ υπ' αρ. 28 της 21ης Ιουνίου 1836.

## Διοικητική διαίρεση
Οι νέες διοικήσεις και οι καταργημένες επαρχίες που αντικατέστησαν ήταν οι παρακάτω:

## Μεταβολή του 1838
Η μεταβολή του 1838 έγινε με τον νόμο της 22 Ιουνίου / 4 Ιουλίου 1838 "περί μεταρρυθμίσεως των διοικήσεων". Η μεταβολή αυτή μείωσε τις διοικήσεις σε 24 και τις υποδιοικήσεις σε 7.

## Μεταβολή του 1843
Με την μεταβολή του 1843 και τον νόμο 29 Ιουλίου / 10 Αυγούστου 1843 καταργήθηκαν όλες οι υποδιοικήσεις ενώ καταργήθηκε και η Διοίκηση Ύδρας και δημιουργήθηκε μία νέα, η Διοίκηση Ύδρας και Σπετσών με την έδρα εναλλάξ κάθε έξι μήνες στα δύο νησιά.

## Δείτε επίσης
*Διοικητική διαίρεση της Ελλάδας

## Παραπομπές


## Πηγές
*ΦΕΚ 28/1836, 21 Ιουνίου 1836, Διάταγμα περί διοικητικού οργανισμού (Εθνικό Τυπογραφείο)http://www.et.gr/idocs-nph/search/pdfViewerForm.html?args=5C7QrtC22wFxre-rg8UZOndtvSoClrL8cKmIes7jI47tIl9LGdkF53UIxsx942CdyqxSQYNuqAGCF0IfB9HI6qSYtMQEkEHLwnFqmgJSA5WIsluV-nRwO1oKqSe4BlOTSpEWYhszF8P8UqWb_zFijP7PCRuauDT6zPYVYjZNw9zEXRe-pknNitqq_yEqDC7S

1836
Έλητας Πάρου

Ο **Έλητας** είναι χωριό της Πάρου. Βρίσκεται περίπου 2 χιλιόμετρα Α.ΒΑ. της πρωτεύουσας Παροικιάς, στο δρόμο προς Μαράθι, σε υψόμετρο 100 μέτρα. Διοικητικά ανήκει στην κοινότητα Πάρου του Δήμου Πάρου. Το 1971 είχε 63 κατοίκους, το 1981 είχαν μειωθεί στους 25. Με την τουριστική όμως ανάπτυξη της νήσου ο πληθυσμός του Ελήτα στη τελευταία απογραφή (2021) ήταν 97 κάτοικοι.

## Παραπομπές


Ελητας
Μπογιάτι

Το όνομα **Μπογιάτι** συναντάται συχνά ως τοπωνύμιο σε περιοχές όπου εγκαταστάθηκαν αρβανίτικοι πληθυσμοί κατά το παρελθόν. 

Με το όνομά αυτό αναφέρονταν κατά το παρελθόν οι οικισμοί:
*Άγιος Στέφανος Αττικής: οικισμός της Αττικής, πρώην Νέο Μπογιάτι
*Άνοιξη Αττικής:  οικισμός της Αττικής, πρώην Παλαιό Μπογιάτι
*Ριζοβούνι Εύβοιας: χωριό της Εύβοιας, πρώην Μπογιάτι
*Αλέα Αργολίδας: χωριό της Αργολίδας, πρώην Μπουγιάτι
*Λυσσαρέα Αρκαδίας: χωριό της Αρκαδίας, πρώην Μπουγιάτι
Κατάλογος αντικειμένων NGC (5000-5999)

Ο New General Catalogue (*Νέος Γενικός Κατάλογος*, για συντομία *NGC*) είναι από τους πιο διαδεδομένους και ολοκληρωμένους αστρονομικούς καταλόγους για τους ερασιτέχνες αστρονόμους και περιλαμβάνει 7.840 αντικείμενα του βαθέος ουρανού, γνωστά και ως **αντικείμενα NGC**, όπως γαλαξίες και αστρικά σμήνη. Αυτός ο κατάλογος περιλαμβάνει τα αντικείμενα 5000 μέχρι 5999.

## 5000-5099

## 5100-5199

## 5200-5299

## 5300-5399

## 5400-5499

## 5500-5599

## 5600-5699

## 5700-5799

## 5800-5899

## 5900-5999

## Παραπομπές



*5
Antonov An-124

Το **Antonov An-124 ''Ruslan**'' (Ουκρανικά: Антонов Ан-124 «Руслан» Ονομασία αναφοράς ΝΑΤΟ: 'Codor') είναι μεταφορικό αεροσκάφος κατασκευασμένο από την Antonov. Είναι το μεγαλύτερο εμπορικό αεροσκάφος μαζικής παραγωγής και το δεύτερο μεγαλύτερο εμπορικό αεροσκάφος σε λειτουργία. Πρώτη φορά πέταξε το 1982. Περισσότερα από 40 αεροσκάφη προς το παρόν βρίσκονται σε χρήση και 20 σε εμπορική χρήση το 1998.

Έχει μήκος σχεδόν 69 μέτρα και εκπέτασμα 73,3 μέτρα. Έχει ωφέλιμο φορτίο 150 τόνους.

## Παραπομπές


Κατηγορία:Μεταγωγικά αεροσκάφη
An-124
Κατηγορία:Πολιτικά αεροσκάφη
Κατηγορία:Αεριωθούμενα στρατιωτικά αεροσκάφη
Βίλχελμ Κύχελμπεκερ

Ο **Βίλχελμ Κάρλοβιτς Κύχελμπέκερ** (γερμανική γραφή: Wilhelm Küchelbecker, προφορά στα γερμανικά: Βίλχελμ Κύχελμπέκερ), (ρωσική γραφή: Вильгельм Карлович Кюхельбекер, προφορά στα ρωσικά: Βιλγκιέλμ Κάρλαβιτς Κιουχιλμπιέκιερ ), (21 (10) Ιουνίου 1797 – 23 (11) Αυγούστου 1846), ήταν Ρώσος ρομαντικός λογοτέχνης και μετείχε στην εξέγερση του Δεκέμβρη του 1825 κατά του τσάρου. Καταγόταν από γερμανική οικογένεια ευγενών της Βαλτικής. Πέρασε τα πρώτα χρόνια της ζωής του στην Εσθονία και αργότερα φοίτησε στο Λύκειο Τσάρκογιε Σελό της Αγίας Πετρούπολης όπου έγινε στενός φίλος με τον μεγάλο Ρώσο ποιητή Αλεξάντρ Πούσκιν. Το 1821 πήγε στο Παρίσι για να παραδώσει μαθήματα στη Ρωσική Λογοτεχνία, η δραστηριότητά του όμως κρίθηκε πολύ φιλελεύθερη από την τσαρική κυβέρνηση και αναγκάστηκε να επιστρέψει στη Ρωσία.

Πολέμησε στον Πόλεμο του Καυκάσου υπό τις διαταγές του χαρισματικού στρατηγού Αλεξέι Πετρόβιτς Γιερμόλοφ (με τον ανιψιό τού οποίου είχε μονομαχία για λόγους τιμής). Παρά την απώτερη γερμανική καταγωγή του, ο Κύχελμπέκερ ήταν ένας φλογερός ρώσος πατριώτης και παρόλο που ήταν στενά δεμένος με τους ρομαντιστές, επέμενε να αυτοχαρακτηρίζεται ως συντηρητικός και κλασικιστής λογοτέχνης.

[thumb|left|300px|''Σκηνή από τον Πόλεμο στον Καύκασο (1817-1864), έργο του [Φραντς Αλεξέγεβιτς Ρουμπό'']]Ως ποιητής είχε μια πανθεϊστική θεώρηση του κόσμου, δεν κατάφερε όμως να της δώσει μια σαφή έκφραση. Η ποίησή του είναι ένας κόσμος ατελής που περιμένει κάποιον να τον δομήσει και οργανώσει. Το πιο γνωστό του ποίημα είναι η ιπποτική ελεγεία για το θάνατο του Πούσκιν, ποίημα με το οποίο κλείνει η Χρυσή Εποχή της ρωσικής ποίησης.

Κατά τη διάρκεια της Εξέγερσης του Δεκέμβρη του 1825, προέβη σε αποτυχημένη απόπειρα κατά της ζωής του πρίγκιπα Μιχαήλ Ρομανόφ, αδελφού του τσάρου Νικολάου Α'. Συνελήφθη και καταδικάσθηκε σε σωματική τιμωρία η οποία μετατράπηκε σε φυλάκιση στο κάστρο του νησιού Σβίμποργκ και άλλα κάστρα για δέκα χρόνια. Μετά από αυτή την περίοδο εξορίστηκε στο Κουργκάν (πόλη, πρωτεύουσα της ομώνυμης περιφέρειας στη δυτική Σιβηρία). Απεβίωσε τυφλός στο Τομπόλσκ (ιστορική πρωτεύουσα της Σιβηρίας) έχοντας προσβληθεί από φυματίωση. Η πιο διάσημη βιογραφία του, γραμμένη από τον Γιούρι Νικολάγιεβιτς Τυνιάνοφ και εκδοθείσα το 1925, σηματοδότησε με την έκδοσή της την αναζωπύρωση του ενδιαφέροντος για τη ζωή και το έργο του.

## Παραπομπές


## Πηγές

*Ιστορία του Ευρωπαϊκού Πνεύματος του Παναγιώτη Κανελλόπουλου

Κατηγορία:Ρώσοι ποιητές
Εκαταίος

Το όνομα **Εκαταίος** μπορεί να αναφέρεται στις παρακάτω προσωπικότητες:
* Εκαταίος ο Σκύθης, μυθικός βασιλιάς των Σινδών
* Εκαταίος ο Μιλήσιος (~500 π.Χ.), ιστορικός
* Εκαταίος ο Αβδηρίτης (~300 π.Χ.), φιλόσοφος και ιστορικός
Έλος

[thumb|right|330px|Έλος στον [Καναδάς|Καναδά.]]

Το **έλος** (γενική: του *έλους*, πληθυντικός: τα *έλη*) είναι ειδική κατηγορία υδροβιότοπου, (συνήθως) περιβαλλόμενου ή και μερικά καλυπτόμενου κυρίως από διάφορα φυτά,. Εδαφολογικά πρόκειται για έκταση στην οποία λιμνάζουν μόνιμα νερά (αποκαλούνται και *στάσιμα νερά*) που συγκεντρώνονται είτε από γύρω σημεία, είτε αναβλύζουν σε πολύ μικρή ποσότητα. Συγγενή προς τα έλη υγρότοποι είναι τα τενάγη και οι τυρφώνες (είδη βάλτων), που η διαφορά τους ποικίλει από περιοχή σε περιοχή. Διακρίνονται κυρίως από τα φυτά που αναπτύσσονται σε κάθε τύπο αυτών. Πολλά έλη υπάρχουν κατά μήκος μεγάλων ποταμών και τότε εξαρτώνται πολύ από τις φυσικές μεταπτώσεις της στάθμης του νερού (αυτών των ποταμών). Άλλα έλη, βρίσκονται κοντά στις όχθες μεγάλων λιμνών.  

Μία περιοχή χαρακτηρίζεται έλος αν η βλάστηση αποτελείται κυρίως από δέντρα και όχι από αγρωστώδη. Τέτοια για παράδειγμα είναι τα έλη μαγκρόβιων, έλη κυπαρισσιών, έλη κέδρων κλπ. Ο σχηματισμός των ελών, όπως και των συγγενών υγροβιοτόπων, οφείλεται κυρίως στην έλλειψη κλίσης του εδάφους καθώς και στη σύσταση του υπεδάφους που δεν συντελεί στην απορρόφηση του υπερκείμενου νερού (χαμηλού βαθμού απορροής), σε ειδικές δε περιπτώσεις και στην αδυναμία εξάτμισής τους. 

Γενικά τα έλη θεωρούνται από τους μυθικούς χρόνους ανεπιθύμητα για τον άνθρωπο τοπογραφικά στοιχεία, είτε διότι παρεμποδίζουν την διάβαση (συγκοινωνία) δια μέσου αυτών, είτε διότι αναπτύσσονται κουνούπια που μπορεί να μεταδώσουν ελονοσία ή κίτρινο πυρετό, είτε ακόμα από τις αναθυμιάσεις επικίνδυνων αερίων που προέρχονται από αποσύνθεση διαφόρων οργανικών ουσιών όπως είναι το μεθάνιο (αποκαλούμενο και ελειογενές αέριο), το μονοξείδιο ή διοξείδιο του άνθρακα κλπ.

Στην Ελλάδα από την εποχή της Τουρκοκρατίας και περισσότερο έντονα από τη σύσταση του ελληνικού κράτους, κατεβλήθη προσπάθεια για την αποξήρανση των περισσοτέρων ελών με ικανοποιητικά αποτελέσματα τόσο από άποψης υγιεινής (καταπολέμηση της ελονοσίας), όσο και από την άποψη της απόκτησης νέων γόνιμων εδαφών.

Αντίθετα, σήμερα ελώδεις περιοχές προστατεύονται ως σημαντικοί υγροβιότοποι, σε αρκετές περιπτώσεις χαρακτηριζόμενες ως μέρος του δικτύου Natura 2000.

## Παρατηρήσεις, υποσημειώσεις και αναφορές


## Εξωτερικοί σύνδεσμοι
* 
* 

Κατηγορία:Υδρολογία
Κατηγορία:Εδαφολογία
Κατηγορία:Υγροβιότοποι